Twee botsings oomblikke ná mekaar op N12; vrou dood | Maroela Media
Twee botsings oomblikke ná mekaar op N12; vrou dood
'n Tweede motorongeluk het Saterdagaand op die N12 in Noordwes plaasgevind, enkele minute nadat 'n vrou in 'n vorige ongeluk op dieselfde plek dood is.
Russel Meiring, woordvoerder van ER24, het gesê die ongelukke het op die hoofweg naby Stilfontein plaasgevind. 'n Vrou in haar 20's is dood en 'n man ernstig beseer toe hul motor teen 'n boom gebots en verskeie kere gerol het.
"Toe paramedici op die toneel opdaag, het hulle die man en vrou 'n paar meter weg van die voertuig af gevind nadat hulle uit die motor uit geslinger is. Die vrou het 'n noodlottige kopbesering opgedoen en is op die toneel dood verklaar," het Meiring gesê.
Die man het ernstige beserings aan sy kop en bors opgedoen en is op die toneel gestabiliseer voordat hy na 'n nabygeleë hospitaal gehaas is.
"Terwyl paramedici besig was om die eerste ongeluk te hanteer, het 'n tweede botsing op presies dieselfde plek plaasgevind weens wrakstukke en oorblyfsels van die ongeluk wat in die pad gelê het," het hy gesê. "Gelukkig het albei persone ongedeerd daarvan afgekom."
Volgens Meiring was die polisie op die toneel om die botsings te ondersoek.
Heidelberg-ryloper beroof, verwurg
Prasa beloof nuwe seinstelsel ná Jhb-treinbotsing
Hans Schouwstra · 4 jaar gelede
Die toestand van paaie in Noordwes is skokkend. Veral die N12 maar ook die Potchefstroom Parys pad metvdie stuk na Vanderbylpark.
Annalie Roux · 4 jaar gelede
Die paaie mag 'n probleem wees, maar mense ry ook baie onverskiliig- ry oor die algemeen soos maniakke- veral in did donker jaag hulle nog meer. Omdat hulle dink niemand gaan hulle vang nie. Eers as mense begin verantwoordelik bestuur, sal dinge berer gaan. Mens moenie net ordentlik bestuur omdat jy 'n verkeersmsn lang die pad sien nie, maar omdat jou eie integriteit(skaars eienskap) jou dit laat doen
Gustav · 4 jaar gelede
Annelie jy slaan die spyker op sy kop- die mense is hopeloos te roekkeloos en het geen respek vir ander mense nie